Ekigambo kulikayo ssebo oba nnyabo kya maanyi mu kuwangaaza omukwano kuba bangi tebakitwala nga nsonga ng’ate gwe mulamwa oba empagi okutambulira amaka.
Teri muntu atawulira ssanyu nga bamugambye ekigambo kino. Oli ne bw’aba anyiize era waakiri afuna bw’asanyuka mu mutima.
Mu pulogulaamu y’Akasaale k’Omukwano ebeerawo buli Ssande ku Bukedde ttivvi, bassenga Halima Namakula, Annet Nandujja ne kkojja Abbey Kabanda baalaze obulungi bw’okukulisaayo munno ng’avudde e Namboole.
Nandujja yagambye nti kyandibadde kya mpisa buli muntu n’atwala obuvunaanyizibwa okukulisaayo munne kuba mwembi bwe musirika mumanya mutya oba munno anyumiddwa omupiira?
Naye omukazi gw’olina obuvunaanyizibwa obwamaanyi okukulisaayo munno kuba y’abeera asinze okukola emirimu egy’amaanyi nga n’akatuuyo kamuyitamu.
Ye Kabanda yagambye nti n’omusajja munno kirungi omukuliseeyo okusobola okumuzzaamu amaanyi kuba naye taba nga kiti, abaako emirimu egy’enjawulo gy’akola nga muli mu kisaawe ekitambuza ekigwo obukwakku.
lug_Latn lug_Latn lug_Latn lug_Latn lug_Latn lug_Latn